laion/Wikipedia-Exotic huggingface dataset:
আলী বিতচিন মসজিদ

আলী বিতচিন মসজিদ (আরবি: مسجد علي بتشين, বা জাওজ ইউয়ুন মসজিদ (আরবি: جامع زوج عيون) আলজেরিয়ার রাজধানী আলজিয়ার্সের একটি ঐতিহাসিক মসজিদ। মসজিদটি ইউনেস্কোর বিশ্ব ঐতিহ্যবাহী স্থান আলজিয়ার্সের কসবাহ-এর অভ্যন্তরে অবস্থিত। এটি বাব আল-ওয়াদি স্ট্রিট এবং নিম্ন কাসবাহ-এর সংযোগস্থলে অবস্থিত। প্রথম জীবনে আলী বিতচিন পিকানিনো নামক একজন অমুসলিম ছিলেন। তিনি ১৬৩০ সাল থেকে ১৬৪৬ সাল পর্যন্ত আলজেরিয়ার নৌবাহিনীর বহরে নেতৃত্ব দিয়েছিলেন। ১৫৯৯ সালে তিনি জাহাজের মালিক ফতুল্লা খোজার মাধ্যমে ইসলাম গ্রহণ করেছিলেন এবং আলী বিতচিন নামটি বেছে নিয়েছিলেন। এরপরে তিনি ১৬২২ সালে উসমানীয় স্থাপত্য রীতি অনুসারে মসজিদটি নির্মাণের নির্দেশ দেন। মসজিদটিতে একটি ১৫ মিটার উঁচু মাগরিবি স্থাপত্য রীতি (মুরিশ স্থাপত্য) অনুসারে নির্মিত একটি মিনার ছিল। প্রথমদিকে মসজিদটির আয়তন ছিল ৫০০ বর্গমিটার। তৎকালীন তিনতলা বিশিষ্ট ওই মসজিদটিতে ছিল তিনটি নামাজের কক্ষ, একটি বেকারি, হাম্মাম, কারখানা এবং একটি সরাইখানা। বেশ কয়েকজন উচ্চপদস্থ রাজনীতিবিদ এবং ধর্মীয় নেতারা এই সরাইখানাটি ব্যবহার করেছিলেন। এই মসজিদের হাম্মামটি বিশেষত জনপ্রিয় ছিল এবং আলজেরিয়ায় ফরাসী দখলদারিত্ব শুরুর দু'বছর অবধি এটি সক্রিয় ছিল। মসজিদটি কাসবাহ-এর বাণিজ্যিক অঞ্চলে অবস্থিত। মসজিদটির চারপাশে অনেকগুলি দোকান ছিল। ১৭০৩ সালে তৎকালীন গভর্নর এর নাম অনুসারে মসজিদটির সংক্ষিপ্ত নাম রাখা হয় সিদি আল-মাহদী মসজিদ। ফরাসি দখলদারিত্বের সময় মিনারটির উচ্চতা হ্রাস করে ১২ মিটার করা হয়। ফরাসিরা ১৮৩৩ সালে মসজিদটিকে চার্চে পরিণত করার আগে একে সামরিক ফার্মাসি সেন্টারে রূপান্তরিত করেছিল। এর ফলে ইসলামি স্থাপত্য শৈলীর কয়েকটি বৈশিষ্ট্য মসজিদটি থেকে বিলুপ্ত হয়ে গেছে। ফরাসী দখলদাররা কেতচাউয়া মসজিদের একটি দরজা অপসারণ করে এই গির্জায় রূপান্তরিত মসজিদের সাজসজ্জা কাজে ব্যবহার করেছিল। কাসবাহের অন্যান্য ২১টি মসজিদের সাথে এই মসজিদটিরও কিছু ইসলামি বৈশিষ্ট্য পরিবর্তন ও রূপান্তরিত করা হয়েছিল। উদাহরণস্বরূপ মসজিদটির ওযুখানা বাদ দেওয়া হয়েছিল এবং এর মিহরাব পরিবর্তন করা হয়েছিল। আলজেরিয়ার স্বাধীনতার পর মসজিদের মিনার থেকে খ্রিস্টান ক্রুশ অপসারণের মাধ্যমে একে পুনরায় মসজিদে রূপান্তরিত করা হয়েছে। প্রথমদিকে মসজিদটিতে মোট ৫০০ জন মানুষ একসাথে নামাজ পড়তে পারতো। ২০১০ সালে মসজিদটি সংস্কারের সময় মসজিদটি ধারণক্ষমতা আরও ৩০০ জনে বাড়ানো হয়েছে; অর্থাৎ বর্তমানে মোট ৭০০ জন মানুষ একত্রে নামাজ আদায় করতে পারে। "مسجد علي بتشين .. حكاية إسلام أميرال إيطالي بالجزائر"। আল ওয়াতান (আলজেরীয় আরবি ভাষায়)। মে ২, ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ৭, ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) ترميم مسجد علي بتشين (الجزائر): إعادة فتح القاعة المخصصة للصلاة ابتداء من أول أيام شهر رمضان . Dhazairess. Retrieved January 8, 2018.(আলজেরীয় আরবি ভাষায়) المساجد والقصور العثمانية في الجزائر...ماذا بقي منها؟. টার্কি প্রেস. Retrieved January 8, 2018. (আলজেরীয় আরবি ভাষায়) مسجد علي بتشين وسيدي رمضان يلمَّان شمل المصلين بعد غياب طويل. Djazairess. Retrieved January 7, 2018. উইকিমিডিয়া কমন্সে Ali Bitchin Mosque সম্পর্কিত মিডিয়া দেখুন।
রাষ্ট্রীয় নাট্য বিদ্যালয়

রাষ্ট্রীয় নাট্য বিদ্যালয় (হিন্দি: राष्ट्रीय नाट्य विद्यालय) বা ন্যাশনাল স্কুল অব ড্রামা (এনএসডি) হল ভারতের নতুন দিল্লিতে অবস্থিত একটি নাট্যতত্ত্ব প্রশিক্ষণের প্রতিষ্ঠান। এটি ভারত সরকারের সংস্কৃতি মন্ত্রণালয়ের অধীনস্থ স্বায়ত্তশাসিত প্রতিষ্ঠান। ১৯৫৯ সালে সঙ্গীত নাটক অকাদেমি কর্তৃক এটি প্রতিষ্ঠিত হয় এবং ১৯৭৫ সালে স্বাধীন বিদ্যালয় হিসেবে কার্যক্রম শুরু করে। ২০০৫ সালে এটি বিশ্ববিদ্যালয়ের মর্যাদা লাভের জন্য সুপারিশকৃত হলেও ২০১১ সালে এই প্রস্তাবনা বাতিল করা হয়। এই বিদ্যালয়ের উদ্ভব ঘটে ১৯৫৪ সালে একটি সম্মেলন থেকে, যেখানে নাট্যতত্ত্বের জন্য একটি কেন্দ্রীয় প্রতিষ্ঠানের ধারণা প্রদান করা হয়। এরপর ১৯৫৫ সালে একটি খসড়া প্রস্তুত করা হয় এবং সঙ্গীত নাটক অকাদেমি, যার সভাপতি ছিলেন জওহরলাল নেহরু, এই প্রতিষ্ঠানের পরিকল্পনা শুরু করেন। ইতোমধ্যে, দিল্লিতে ভারতীয় নাট্য সংঘ (বিএনএস) ইউনেস্কোর সহযোগিতায় স্বাধীনভাবে ১৯৫৮ সালের ২০শে জানুয়ারি এশিয়ান থিয়েটার ইনস্টিটিউট (এটিআই) প্রতিষ্ঠা করে। ১৯৫৮ সালের জুলাই মাসে ভারত সরকারের রাষ্ট্রীয় সঙ্গীত, নৃত্য ও নাট্য অকাদেমি হিসেবে পরিচিত সঙ্গীত নাটক অকাদেমি এটিআইয়ের দায়িত্বভার গ্রহণ করে। পরের বছর সরকার এটিকে নতুন প্রতিষ্ঠিত বিদ্যালয়ের সাথে একত্রিত করে এবং এর মধ্য দিয়েই ১৯৫৯ সালের এপ্রিলে সঙ্গীত নাটক অকাদেমির পৃষ্ঠপোষকতায় এনএসডি প্রতিষ্ঠিত হয়। শুরুতে বিদ্যালয়টি নিজামউদ্দিন ওয়েস্টে অবস্থিত ছিল এবং একে রাষ্ট্রীয় নাট্য বিদ্যালয় ও এশীয় থিয়েটার ইনস্টিটিউট বলে ডাকা হত। এর প্রথম ব্যাচ ১৯৬১ সালে পাশ করে। কোডি, গ্যাব্রিয়েল এইচ.; স্প্রিনচর্ন, এভার্ট (২০০৭)। The Columbia Encyclopedia of Modern Drama (ইংরেজি ভাষায়)। কলাম্বিয়া বিশ্ববিদ্যালয় প্রেস। আইএসবিএন 978-0-231-14422-3। সংগ্রহের তারিখ ১ মে ২০২০।  "PMO wants deemed varsity tag for NSD, institute disagrees"। দি ইন্ডিয়ান এক্সপ্রেস (ইংরেজি ভাষায়)। ৮ আগস্ট ২০১৬। সংগ্রহের তারিখ ১ মে ২০২০।  "The Sunday Tribune - Spectrum"। দ্য ট্রিবিউন। ১৫ মার্চ ২০০৯। সংগ্রহের তারিখ ১ মে ২০২০।  "Theatre is revelation (Interview)"। দ্য হিন্দু। ২৪ ফেব্রুয়ারি ২০০৮। ২ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১ মে ২০২০।  উইকিমিডিয়া কমন্সে রাষ্ট্রীয় নাট্য বিদ্যালয় সংক্রান্ত মিডিয়া রয়েছে। এনএসডি-এর দাপ্তরিক ওয়েবসাইট টেমপ্লেট:ভারতের নাট্য বিদ্যালয়
বিনেশ্বর ব্রহ্ম প্রকৌশল মহাবিদ্যালয়

বিনেশ্বর ব্রহ্ম প্রকৌশল মহাবিদ্যালয়(Bineswar Brahma Engineering College) আসাম সরকার দ্বারা ২০০৮ সালে কোকরাঝাড় জেলায় প্রতিষ্ঠা করা হয়। ২০০৬ সালে আসাম সরকার কোকরাঝাড়ে একটি প্রকৌশল মহাবিদ্যালয় প্রতিষ্ঠা করা হবে বলে ঘোষণা করেছিলেন। সেইমর্মে ২০০৮ সালের ১৬ আগস্ট তারিখে আসামের মুখ্যমন্ত্রী শ্রী তরুণ গগৈ নিজেই কোকরাঝাড় শহর থেকে ৫ কি.মি. দূরে চন্দ্রপারা গাঁওতে বিনেশ্বর ব্রহ্ম প্রকৌশল মহাবিদ্যালয়ের ভিত্তিপ্রস্তর স্থাপন করেন। মহাবিদ্যালয়টির নামকরণ বড়ো সাহিত্য সভার প্রাক্তন সভাপতি বিনেশ্বর ব্রহ্মের নাম করা হয়। এই প্রকৌশল মহাবিদ্যালয়টি AICTE (All India Council for Technical Education )-অর মান্যতাপ্রাপ্ত। এই প্রতিষ্ঠানটি গুয়াহাটি বিশ্ববিদ্যালয়ের অধীনস্থ। বিনেশ্বর ব্রহ্ম প্রকৌশল মহাবিদ্যালয় কোকরাঝাড় শহর থেকে ৫ কি.মি. দূরে চন্দ্রপারা গাঁওতে অবস্থিত। মহাবিদ্যালয়ে নিম্নোক্ত শাখাসমূহে শিক্ষা এবং স্নাতক ডিগ্রী প্রদান করা হয় | style="text-align: left; vertical-align: top; " | এখানে " Technisia " নামের বার্ষিক উৎসবের আয়োজন করা হয়। রাজ্যের বিভিন্ন স্থানের ছাত্র-ছাত্রী এই অনুষ্ঠানে অংশগ্রহণ করে। এখানে মূলতঃ প্রযুক্তি এবং কলা-সংস্কৃতির সাথে জড়িত বিভিন্ন প্রতিযোগিতা অনুষ্ঠিত হয়। এছাড়াও এখানে নিয়মিতভাবে "আলোচনাচক্র", "রোবটিক কর্মশালা" এবং বার্ষিক মহাবিদ্যালয় সপ্তাহ অনুষ্ঠিত হয়। মহাবিদ্যালয়ের ট্রেনিং এবং প্লেসমেন্ট সেল ছাত্র-ছাত্রীর ইন্টার্নশিপ ট্রেনিং এবং ক্যাম্পাস ইন্টারভিউসমূহ দেখাশুনা করে। মহাবিদ্যালয় ছাত্র-ছাত্রীদের সংস্থাপনের ক্ষেত্রে উল্লেখযোগ্য সাফল্য দেখিয়েছে। "AICTE মান্যতা"। সংগ্রহের তারিখ আগস্ট ১২, ২০১২। [স্থায়ীভাবে অকার্যকর সংযোগ] আধিকারিক ওয়েবসাইট
শাবজ মসজিদ, বলখ

শাবজ মসজিদ (ফার্সি: مَسجد سَبز, প্রতিবর্ণীকৃত: Masjid Sabz) আফগানিস্তানের বলখ শহরের একটি মসজিদ। এটি পূর্ব তৈমুরীয় সাম্রাজ্যের তৎকালীন শাসক শাহ রুখ অথবা তাঁর স্ত্রী গওহর শাদ-এর অনুদানে নির্মাণ করা হয়েছে বলে বিশ্বাস করা হয়। ১৪০৫ সালে তৈমুর লং-এর মৃত্যুর পরে বিভিন্ন উপজাতি এবং যুদ্ধবাজদের আধিপত্যের প্রতিযোগিতা করার ফলে তাঁর সাম্রাজ্য ভেঙ্গে গিয়েছিল। ১৪১০ সালে কারা কুইনলু বা কৃষ্ণ ভেড়া তুর্কমেন বাগদাদ আক্রমণের সময় তৈমুরের সাম্রাজ্যের পশ্চিমাংশ নিজের দখলে নিয়ে যায়। তবে ১৪০৯ সাল থেকে তৈমুরের পুত্র শাহ রুখ পারস্য এবং ট্রান্সঅক্সানিয়ার কার্যকর নিয়ন্ত্রণ পেতে সক্ষম হয়েছিল। তাঁর সাম্রাজ্য কিংবদন্তিতূল্য সিল্ক রোড সহ পূর্ব ও পশ্চিমের প্রধান বাণিজ্য পথগুলিকে নিয়ন্ত্রণ করতো। তার ফলে তিনি এবং তাঁর অঞ্চল প্রচুর ধনী হয়ে ওঠে। একটি অঞ্চল হিসেবে তিনি প্রচুর ধনী হয়ে ওঠেন। তিনি এত ধনী হন সে তার সমগ্র রাজত্বকালে নির্মিত অনেক মসজিদগুলোতে স্থানীয় রীতি এবং অনেক রকমের স্থাপত্যরীতির সামঞ্জস্য রাখতে পেরেছিলেন। তাজমহলের পূর্বসূরী হিসেবে এই সবুজ মসজিদটির সাথে তাজমহলের অনেক সাদৃশ্য দেখা যায়। মূল মসজিদ ভবনটি তৈমুরীয় স্থাপত্যরীতির একটি উজ্জ্বল নিদর্শন। তবে, সোভিয়েত–আফগান যুদ্ধের বিভিন্ন যুদ্ধমান পক্ষের হামলা এবং বর্তমানে অনাদর ও অবহেলার কারণে বেশ ক্ষয়ক্ষতির সম্মুখীন হয়েছে। তুমি মসজিদটির অনেকাংশ ধ্বংস হলেও এর মূল প্রাঙ্গণটি সংরক্ষণ করা হয়েছে যাতে লোকেরা খোলা জায়গায় নামাজ আদায় করতে পারে। যদিও বর্তমানে ভবনের পেছনের দিকের রাস্তা এবং ছোট ছোট উদ্যান গুলোর সামান্য যত্ন নেয়া হচ্ছে। সোভিয়েত–আফগান যুদ্ধের সময় কমিউনিস্টদের আগ্রাসনের ফলে বয়সের ভারে মসজিদের মিনার ধসে পড়েছে। মসজিদের টাইলসগুলোর বেশির ভাগ কাজই অদৃশ্য হয়ে গেছে। এর কাঠের দরজা গুলোও মেরামত প্রয়োজন। "11 of the Most Ancient and Continually Occupied Cities in the World"। অ্যানশিয়েন্ট অরিজিনস (ইংরেজি ভাষায়)। ২০১৮-০১-৩১। সংগ্রহের তারিখ ২০১৮-০৫-১৫।  উইকিমিডিয়া কমন্সে Green Mosque, Balkh সম্পর্কিত মিডিয়া দেখুন। প্রবেশদ্বার:  ইসলাম আফগানিস্তান
সুলাইমান পাশা মসজিদ

পুরাতন মসজিদ (আলবেনীয়: Xhamia e Vjetër; বা সুলাইমান পাশা মসজিদ (আলবেনীয়: Xhamia e Sulejman Pashës)) আলবেনিয়ার রাজধানী তিরানার একটি ধ্বংসপ্রাপ্ত মসজিদ। মসজিদটিকে কেন্দ্র করেই শহরটি গড়ে ওঠে। উসমানী-আলবেনীয় জেনারেল সুলাইমান পাশা একই সাথে এই মসজিদসহ একটি হাম্মাম ও একটি বেকারি প্রতিষ্ঠা করেছিলেন। এভাবেই তিনি তিরানা নগর পত্তন করেন। ১৬১৪ সালে নির্মিত এই মসজিদটি তিরানা শহরের প্রাচীনতম মসজিদ। একই সাথে এটি আলবেনিয়ার প্রাচীনতম মসজিদগুলোর মধ্যে একটি। জাতিগতভাবে আলবেনীয় এবং উসমানী জেনারেল, সুলাইমান পাশা উসমানীদের হয়ে পারস্যের সাফাভিদের বিরুদ্ধে লড়াই করেছিলেন। প্রায় একই রকম একটি সুউচ্চ মিনার থাকার কারণে এত'হেম বে মসজিদের সাথে এই মসজিদটির প্রতিদ্বন্দ্বিতা ছিল। ১৭৯৩ সালে সুলাইমান পাশার বংশধর পেট্রেলার মোল্লা মেহমেদ বে সুলাইমান মসজিদের পাশেই এত'হেম বে মসজিদটি প্রতিষ্ঠা করেন। মসজিদটির কাজ সমাপ্ত করেন তাঁর পুত্র এত'হেম বে। সুলাইমান পাশা মসজিদটির পাশেই সুলাইমান পাশা বার্গজিনির সমাধি রয়েছে। কাপলান পাশার সমাধি এই সমাধিটির নিকটেই অবস্থিত। দ্বিতীয় বিশ্বযুদ্ধ চলাকালে এই মসজিদটি ধ্বংসপ্রাপ্ত হয়। কিন্তু মসজিদের মিনার টি তখনও অক্ষত ছিল। পরবর্তীতে এত সালে এনভার হোক্সার নেতৃত্বে নতুন কমিউনিস্ট সরকার মিনারটি ধ্বংস করে দেয়। তারা একই সাথে তিরানার ডাইন হোক্সা মসজিদটিও ধ্বংস করে। মসজিদের মিনারটির স্থানে সেটির পরিবর্তে তারা ‘অজানা সৈনিক’ (আলবেনীয়: Ushtari i panjohur) নামক স্মৃতিস্তম্ভটি নির্মাণ করে। Lika, Ferit (২০১৩-০৮-২০), Xhamia e Vjetër [পুরাতন মসজিদ] (Albanian ভাষায়), Gazeta "Drita Islame", ২০১৫-১২-২৬ তারিখে মূল থেকে আর্কাইভ করা, সংগ্রহের তারিখ ২০২০-০৫-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Kristo Frashëri (১৯৬৪), "Ne prag te 350 vjetorit te themelimit te Tiranes", Ylli, লেবার ইয়ুথ ইউনিয়ন অব আলবেনীয়া (৬-১২): ৩৪, আইএসএসএন 0513-5486, ওসিএলসি 5436004 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gazmend Bakiu (২০১৩), Tirana e vjetër, তিরানা: মিডিয়াপ্রিন্ট, পৃষ্ঠা ৪৫, ৫২, আইএসবিএন 978-9928-08-101-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভিকারুননিসা নূন স্কুল এন্ড কলেজ

ভিকারুননিসা নুন স্কুল ও কলেজ ঢাকার বেইলি রোডে অবস্থিত বাংলাদেশে মেয়েদের একটি স্বনামধন্য বিদ্যালয়। ১৯৫২ সালে তৎকালীন পাকিস্থানের পূর্ব পাকিস্তান প্রদেশের (বর্তমানে বাংলাদেশ) গভর্নর ফিরোজ খান নুনের সহধর্মিনী ভিকার উন নিসা নুন ঢাকায় মেয়েদের একটি আধুনিক শিক্ষাপ্রতিষ্ঠান শুরু করার লক্ষ্যে স্কুলটি প্রতিষ্ঠা করেন ও তার নামানুসারেই স্কুলটির নামকরণ করা হয়েছে। ভিকারুননিসা স্কুলের সাথে ক্ষেত্রবিশেষে উপমহাদেশের ইতিহাসের সংযোগ রয়েছে। এটি এখন বাংলাদেশের নামকরা স্কুলগুলোর মধ্যে অন্যতম। স্কুলটির নামের উৎস জন্মসূত্রে অস্ট্রিয়ান মহিলা ভিকারুননিসা নুন। ১৯৪৫ সালে ফিরোজ খান নুনের সাথে বিবাহে আবদ্ধ হওয়ার সূত্রে তিনি ইসলাম ধর্ম গ্রহণ করে তার পূর্ববর্তী নাম ভিক্টোরিয়া পরিবর্তন করে ভিকারুননিসা নুন নাম গ্রহণ করেছিলেন। নুন পরিবার সামাজিক উন্নয়নে বিভিন্ন ভাবে তাদের অবদানের অংশ হিসেবে ১৯৫১ সালে শুধুমাত্র মেয়েদের জন্য এই স্কুলটি প্রতিষ্ঠা করেন। স্কুলটি প্রতিষ্ঠার সমসাময়িক সময়ে শিক্ষা বিস্তার ও প্রসারে অবদান হিসেবে নুন পরিবার একটি তহবিল গঠন করেন যা থেকে উচ্চশিক্ষা লাভে আগ্রহী তৎকালীন পাকিস্তানি শিক্ষার্থীদের যুক্তরাজ্যের অক্সফোর্ড ও ক্যামব্রিজ বিশ্ববিদ্যালয় সমূহে গমনের জন্য বৃত্তিসহ প্রয়োজনীয় সহায়তা দান করা হত। অবশ্য এই তহবিল ভিকারুননিসা নুন স্কুলের সাথে সম্পৃক্ত ছিলনা। ১৯৫৩-৫৫ সময়ে অধ্যক্ষ ছিলেন‌ মিসেস কোটস। ১৯৫৬-১৯৫৮ সালে মিসেস ব্র্যাডলি। ১৯৬৮-১৯৭৮ সালে মিসেস এ চৌধুরী। স্কুলটির কার্যক্রম মূলত এর প্রধান শাখা বেইলি রোডকে কেন্দ্র করে ঘটে থাকে। তবে একই প্রশাসনের অধীনে স্বতন্ত্র আরও তিনটি শাখা গড়ে তোলা হয়েছে যেগুলো রাজধানীর ধানমন্ডি, আজিমপুর ও বসুন্ধরা আবাসিক এলাকায় অবস্থিত। সর্বমোট চারটি শাখা মিলিয়ে প্রায় ২৪০০০ এর অধিক ছাত্রী ভিকারুননিসা নুন স্কুলে নিয়মিতভাবে শিক্ষালাভ করে থাকে। রুমিন ফারহানা - আইনজীবী ও রাজনীতিবিদ। লুনা সামসুদ্দোহা - নারী উদ্যোক্তা রাফিয়াত রশিদ মিথিলা - অভিনেত্রী, গায়ক এবং উন্নয়নকর্মী পাঠদানের পাশাপাশি অন্যান্য কার্যক্রমের জন্য ভিকারুননিসা নুন স্কুল বিখ্যাত। স্কুলটির ছাত্রীদের অংশগ্রহণে এখানে বেশ অনেকগুলি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে। এখানকার যে ক্লাব রয়েছে সবগুলই বেশ সক্রিয়। এবং তারা প্রতিবছরই পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে। স্কুলটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে। "Begum Viqar-un-Nisa [1920-2000]"। Enterprise Team। সংগ্রহের তারিখ ১০ সেপ্টেম্বর ২০১১।  উইকিমিডিয়া কমন্সে ভিকারুননিসা নূন স্কুল এন্ড কলেজ সংক্রান্ত মিডিয়া রয়েছে। দাপ্তরিক ওয়েবসাইট বাংলাপিডিয়ায় ভিকারুননিসা নূন স্কুল এন্ড কলেজ
ইয়াল্লা (ইনার গান)

ইয়াল্লা ২০১৫ সালে মুক্তিপ্রাপ্ত রোমানীয় সংগীতশিল্পী ইনার চতুর্থ স্টুডিও অ্যালবাম এবং ২০১৬ সালে মুক্তিপ্রাপ্ত একই অ্যালবামের জাপানি সংস্করণ, বডি অ্যান্ড দ্য সানের একটি গান। এই গানটি এম্পায়ার এবং রটনের দ্বারা ২০১৫ সালের ৩রা নভেম্বর তারিখে প্রকাশিত হয়েছিল। এই গানটি মার্সেল বোতেজান, সেবাস্তিয়ান বারাক, নাদির তামুজ অগাস্তিন এবং ইলেনা আলেক্সান্দ্রা আপস্তোলেয়ানু লিখেছেন এবং প্লে অ্যান্ড উইন এর প্রযোজনা ও পরিচালনা করেছে। এটি ডান্স-পপ এবং ইউরোডান্স ধারার একটি গান। এই গানটি ইংরেজি এবং আরবি উভয় ভাষায় প্রকাশ করা হয়েছে। সংগীত সমালোচকরা এই গানটির উৎপাদন এবং বাণিজ্যিক সাফল্যের দারুণ প্রশংসা করেছিলেন। "ইয়াল্লা" (যা রোমানিয়ার এয়ারপ্লেতে অন্যতম জনপ্রিয় গানে পরিণত হয়েছিল)-এর সংগীতের ভিডিওটি মরক্কোর মারাক্কেশে ধারণ করা হয়েছে এবং উক্ত ভিডিওটির পরিচালনা করেছেন বারনা নেমেথি। ২০১৫ সালের ১২ই নভেম্বর তারিখে এই ভিডিওটি ইউটিউবে প্রকাশ করা হয়েছিল। উক্ত ভিডিওটিতে ইনাকে মরক্কোর একটি বাজারে কিছু লোক ধাওয়া করেছিল, এছাড়াও এতে আরবিতে লেখা একাধিক মন্তব্য প্রদর্শন করা হয়েছিল। এই গানের প্রচারণার জন্য, ইনা বিভিন্ন স্থানে সঙ্গীতানুষ্ঠানের আয়োজন করেছিলেন। বাণিজ্যিকভাবে, এই গানটি রোমানিয়ার এয়ারপ্লেতে ১৩ নম্বরে এবং পোলীয় ডান্স চার্টে ১৮ নম্বর স্থান অধিকার করেছিল। ডিজিটাল রিমিক্স ইপি "ইয়াল্লা" – ২:৫১ "ইয়াল্লা" (বর্ধিত সংস্করণ) – ৪:০৪ "ইয়াল্লা" (এ টার্ক রিমিক্স) – ১:২৮ "ইয়াল্লা" (দিপিয়েরো ওফির মালোল রিমিক্স এডিট) – ৩:১৫ "ইয়াল্লা" (ডিজে অ্যাশার স্ক্রিন রিমিক্স) – ৩:৫৬ "Yalla (Remixes) – EP by Inna on iTunes"। iTunes Store। ৩ নভেম্বর ২০১৫। ২৯ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ জুন ২০১৭।  "Listy bestsellerów, wyróżnienia :: Związek Producentów Audio-Video". Polish Dance Top 50. সংগ্রহের তারিখ ৮ অক্টোবর ২০১৬। "Airplay 100 – 1 mai 2016"। Media Forest (Romanian ভাষায়)। Kiss FM। ১ মে ২০১৬। সংগ্রহের তারিখ ১২ নভেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Airplay 100 – Topul Anului 2016" [Year-end chart 2016] (Romanian ভাষায়)। Kiss FM। ৩০ ডিসেম্বর ২০১৬। সংগ্রহের তারিখ ৭ জানুয়ারি ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) মেট্রোলিরিক্সে ইয়াল্লা গানের সম্পূর্ণ গীতিকবিতা ওয়েব্যাক মেশিনে আর্কাইভকৃত ১৮ জুলাই ২০১৯ তারিখে ইউটিউবে ভিডিও দাপ্তরিক ওয়েবসাইট
ঢকুয়াখানা মহাবিদ্যালয়

ঢকুয়াখানা মহাবিদ্যালয় (ইংরেজি: Dhakuakhana College) ১৯৬৬ সালে সেইসময়ের ঢকুয়াখানার উচ্চশিক্ষানুরাগী নাগরিকদের সহযোগিতায় নাগরিকদের অনুদানের মাধ্যমে ঢকুয়াখানা শহর থেকে প্রায় ২ কিমি দূরে, নবকাঠরবাড়ি গাঁওতে স্থাপিত হয়েছিল। মহাবিদ্যালয়টি ডিব্রুগড় বিশ্ববিদ্যালয়ের অন্তর্গত এবং ইউজিসির অধ্যায় ২(এফ) এবং ১২(বি) দ্বারা অনুমোদিত। প্রথমে “Deficit system of grant in aid in 1975”-এর অধীনে থাকা মহাবিদ্যালয়টি ২০০৫ সাল ডিসেম্বর মাসে আসাম সরকার দ্বারা প্রাদেশীকৃত হয়। মহাবিদ্যালয়টির বর্তমান অধ্যক্ষ ড. যোগানন্দ সূত এবং উপাধ্যক্ষ চন্দ্র শর্মা। মহাবিদ্যালয়টি সর্বমোট ১৩.৯৫ একর আয়তন জুড়ে আছে। ঢকুয়াখানা মহাবিদ্যালয় ঢকুয়াখানার সেইসময়ের বিদ্যানুরাগী সমাজের শিক্ষার প্রতি থাকা আগ্রহ এবং উচ্চ শিক্ষার জন্য থাকা দায়বদ্ধতার এক সুন্দর প্রতিফলন। ইতিমধ্যে সোনালী বর্ষে পা দেওয়া মহাবিদ্যালয়টি ২৫ জুলাই, ২০১৫ তারিখে একটি সরকারি সভার মাধ্যমে সোনালী সালের শুভারম্ভ করে এই উপলক্ষে বিভিন্ন কার্যসূচী হাতে নিয়েছে। মহাবিদ্যালয়টির মোট বিভাগের সংখ্যা ১৬ টা। এছাড়াও উচ্চতর মাধ্যমিক শ্রেণীর জন্যে দুটি শাখায় (কলা এবং বিজ্ঞান) পাঠদানের সুবিধা আছে। মহাবিদ্যালয়টির মোট শিক্ষক ৪৯ এবং কর্মচারী ২৪ জন। গ্রন্থাগার—প্রায় ১৮০০০ এরও অধিক গ্রন্থসমৃদ্ধ এবং সংবাদপত্র পত্রিকা উপলব্ধ। মহাবিদ্যালয়টি ছাত্র ছাত্রীদের সুবিধার্থে ডিজিটাল লাইব্রেরীর ব্যবস্থাও রেখেছে। বিভিন্ন বিভাগের নিজস্ব পরীক্ষাগার ছোট খেলার মাঠ ছাত্র এবং ছাত্রী নিবাস বায়োটেক হাব এন এস এস কৃষ্ণকান্ত সন্দিকৈ রাজ্য মুক্ত বিশ্ববিদ্যালয়ের শাখা মহাবিদ্যালয়ের সঙ্গীতটি মহাবিদ্যালয়ের অবসরপ্রাপ্ত উপাধ্যক্ষ পূর্ণানন্দ গগৈ রচনা করেছেন: আমি অজ্ঞানের আন্ধার বিনাশোঁ পোহরর গতি খেদি অজ্ঞানের আন্ধার ভেদি নিতে নব সৃষ্টির আপোন প্রতিভা বিকাশোঁ আমি অজ্ঞানের আন্ধার বিনাশোঁ সময়ের সঙ্গতি রাখি পুরানো দুস্কৃতিনাশি আমি নব জ্ঞানের দিগন্ত প্রকাশোঁ আমি অজ্ঞানের আকাশ বিনাশোঁ সাম্য মৈত্রীর গান রচি বঞ্চিতক প্রাপ্য যাঁচি ভাতৃসম বন্ধুত্বরে নতুন সমাজ গঢ়োঁ আমি অজ্ঞানের আন্ধার বিনাশোঁ। "Dhakuakhana College"। dhakuakhanacollege.ac.in। সংগ্রহের তারিখ ২০২০-০৬-০৮।
রাজউক উত্তরা মডেল কলেজ

রাজউক উত্তরা মডেল কলেজ বাংলাদেশের ঢাকা শহরের উত্তরা এলাকায় অবস্থিত একটি শিক্ষাপ্রতিষ্ঠান। রাজউকের সহযোগিতায় শিক্ষা মন্ত্রণালয়ের সরাসরি নিয়ন্ত্রণ এবং ব্যবস্থাপনায় ১৯৯৪ সালে প্রায় সাড়ে ৪ একর জমির উপর কর্নেল নুরন নবী (অবসরপ্রাপ্ত) এর তত্ত্বাবধানে রাজধানীর উত্তরায় রাজউক উত্তরা মডেল কলেজ স্থাপিত হয়। ১৯৯৪ সালের প্রথম দিকে প্রধান একাডেমিক ভবনের নির্মাণ কাজ শেষ হয় এবং তৎকালীন প্রধানমন্ত্রী খালেদা জিয়া ১৯৯৪-৯৫ শিক্ষাবর্ষে কলেজ শাখার উদ্বোধন করেন। অবকাঠামোগত সুযোগ সুবিধার স্বল্পতার কারণে ১৯৯৫ সালে আরেকটি উন্নয়ন পরিকল্পনা গ্রহণ করা হয় এবং ২০০১ সালে ক্যাম্পাসটি বর্তমান রূপধারণ করে। একটি শাখা (প্রভাতী) নিয়ে রাজউক উত্তরা মডেল কলেজ যাত্রা শুরু করে কিন্তু অধিক শিক্ষার্থীর চাপ সামলানোর জন্য সরকারের পরামর্শ অনুযায়ী পরবর্তীতে ২০০৩ সালে বিদ্যালয়টিতে দিবা শাখা চালু করা হয়। রাজউক উত্তরা মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে। প্রায় ৮,০০০ জন শিক্ষার্থী এই বিদ্যালয়ে অধ্যয়ন করে থাকে। রাজউক উত্তরা মডেল কলেজে প্রায় ১৫,০০০ বই সমৃদ্ধ পাঠাগার এবং পদার্থবিজ্ঞান, রসায়ন, জীববিজ্ঞান ও কম্পিউটার পরীক্ষাগার রয়েছে। রাজউক উত্তরা মডেল কলেজ জাতীয় শিক্ষাক্রম অনুসরণ করে থাকে। এছাড়া ৬ষ্ঠ-৮ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং বাদ্যযন্ত্র বাজানো শেখার ক্লাসেও অংশ নিতে পারে। বিজ্ঞান ক্লাব: এই ক্লাব প্রতি বছর বিজ্ঞান উৎসব আয়োজন করে থাকে। বিতর্ক প্রতিযোগিতা: ২০০৮ সালের জাতীয় বিতর্ক উৎসবে রাজউক উত্তরা মডেল কলেজকে শ্রেষ্ঠ বিদ্যালয় পুরস্কার দেওয়া হয়। রাজউক উত্তরা মডেল কলেজের প্রধান একাডেমিক ভবন ষষ্ঠ থেকে অষ্টম শ্রেণীর ইংরেজি মাধ্যম বাংলা মাধ্যম প্রভাতী ও দিবা শাখার শিক্ষার্থীরা ভবনটি ব্যবহার করে। অনুপ্রাণন ২০০৪, কলেজের এর বার্ষিক প্রকাশনা http://rajukcollege.org/index.php?about=1 ওয়েব্যাক মেশিনে আর্কাইভকৃত ২০১০-০৬-২২ তারিখে অনুপ্রাণন ২০০৮, কলেজের এর বার্ষিক প্রকাশনা http://rajukcollege.org/index.php?faculty_mem=1 ওয়েব্যাক মেশিনে আর্কাইভকৃত ২৭ জুলাই ২০১১ তারিখে http://www.thedailystar.net/campus/2008/11/02/feature_ndf.htm উইকিমিডিয়া কমন্সে রাজউক উত্তরা মডেল কলেজ সংক্রান্ত মিডিয়া রয়েছে।
তেজপুর মহাবিদ্যালয়

তেজপুর মহাবিদ্যালয় আসামের তেজপুর শহরে, ব্রহ্মপুত্র নদীর দক্ষিণ পারে তেজপুর কেন্দ্রীয় কারাগারের পশ্চিম দিকে এবং অগ্নিগড় পাহাড়ের নিচেই কাছে অবস্থিত একটি উচ্চমাধ্যমিক শিক্ষাপ্রতিষ্ঠান। মহাবিদ্যালয়টি ১৯৬৫ খ্রিস্টাব্দে স্থাপিত হয়েছিল। দুলাল চন্দ্র ভট্টাচার্য এই মহাবিদ্যালয়টি প্রতিষ্ঠার প্রচেষ্টার মূল কাণ্ডারী ছিলেন। এর প্রতিষ্ঠাতা অধ্যক্ষ ছিলেন কুমার পদ্ম প্রসাদ। ১৯৬৭ সালে চন্দ্র মোহন মেধি দেবকে সর্বপ্রথম স্থায়ী অধ্যক্ষ হিসাবে নিযুক্তি দেয়া হয়। তেজপুর শহর আসামের রাজধানী গুয়াহাটি থেকে বাসে প্রায় চার ঘণ্টা এবং বায়ুপথে প্রায় 3৫ মিনিটের দূরত্বে অবস্থিত। এর নিকটতম অসামরিক বিমানকোঠা শালনি অল্প দূরত্বে। তেজপুরে আসামের যেকোনো স্থান থেকে বাস এবং অন্যান্য বাহনের সচল যোগাযোগ ব্যবস্থাও আছে। স্থানীয়ভাবে এখানে অটোরিক্সা এবং রিক্সার সহায়তায় কম খরচে ভ্রমণ করা যায়। মহাবিদ্যালয়টিতে বর্তমানে নিম্নোলিখিত বিভাগসমূহ আছে- অসমীয়া অর্থনীতি ইতিহাস ইংরেজি উদ্ভিদবিজ্ঞান গণিত যুক্তিবিদ্যা ও দর্শন বাণিজ্য ভূগোল রাষ্ট্রবিজ্ঞান তেজপুর মহাবিদ্যালয়ে উচ্চ মাধ্যমিক ও স্নাতক পাঠ্যক্রমের ব্যবস্থা আছে। নিচের তালিকায় বর্তমানে উপলব্ধ পাঠক্রমের উল্লেখ করা হল- কলা বাণিজ্য গ্রন্থাগার ছাত্রীনিবাস ছাত্রীনিবাস খেলার মাঠ tezpurcollege.org ওয়েব্যাক মেশিনে আর্কাইভকৃত ২০ মে ২০১৫ তারিখে, আহরণ করা তারিখ: ০৯-০৯-২০১২
আল-রহমা মসজিদ, কিয়েভ

আর-রহমা মসজিদ (ইউক্রেনীয়: Мечеть Ар-Рахма; অনু. করুনা মসজিদ ইউক্রেনের রাজধানী কিয়েভের একটি মসজিদ। এটি শহরের তাতারকা পাড়ায় ১৯৯৬ এবং ২০০০ সালের মধ্যে নির্মিত হয়েছিল। ১৮৯৭ সালে, কিয়েভে মসজিদ তৈরির প্রথম প্রচেষ্টা হয়েছিল। তৎকালীন মুসলমানরা ৫ পিস স্ট্রিট, কিয়েভের পডিলের কালিনোভিচের বাড়িতে প্রার্থনার একটি ঘর খুলতে সক্ষম হয়েছিল। ১৯৯১ সালে মসজিদটি নির্মাণের পরবর্তী প্রচেষ্টা হয়েছিল। স্মৃতিসৌধ নির্মাণ ও রক্ষণাবেক্ষণের জন্য ইউক্রেনের মুসলিমদের কেরেরিকাল বোর্ড (ডিএমইউ) জমি বরাদ্দের বিষয়ে অধ্যাদেশ ১৯৯৬ সালের ৫ই ফেব্রুয়ারি তারিখে কিয়েভ রাজ্য প্রশাসন কর্তৃক অনুমোদিত হয়েছিল। নগরীর মুসলমানদের অর্থ দান করে মসজিদটি পর্যায়ক্রমে সংঘটিত হয়েছিল। শুক্রবার, ছুটির দিন এবং বিশেষ অনুষ্ঠানের নামাজ ১৯৯৮ সালে মসজিদের প্রথম অংশ সমাপ্ত হওয়ার পরে শুরু হয়েছিল। ২০০০ সালে, নতুন মসজিদের গম্বুজটিতে একটি ক্রিসেন্ট চাঁদ স্থাপন করা হয়েছিল এবং তারপরে মসজিদটি প্রতিদিনের নামাজের জন্য উন্মুক্ত হয়। http://islam.in.ua/3/eng/full_news/10586/visibletype/1/index.html Kiev Mosque on Tatarka was officially opened (ইংরেজী ভাষায়)
রেডিও রামাদান

রেডিও রামাদান হল একটি ইসলামিক রেডিও চ্যানেল যা যুক্তরাজ্যে কেবলমাত্র রমজান মাসেই সম্প্রচার করে। ১৯৯৬ সাল থেকে চ্যানেলটি সম্প্রচারিত হয়ে আসছে। এটি একটি স্বেচ্ছাসেবী-দাতব্য প্রতিষ্ঠান এবং প্রায় ২০০ জন স্বেচ্ছাসেবী এই প্রতিষ্ঠানের সাথে যুক্ত আছেন। উল্লেখযোগ্য সংখ্যক মুসলিম জনসংখ্যা রয়েছে এমন অনেক শহর পৃথকভাবে এই রেডিও স্টেশনগুলোকে তহবিল দেয়। তারা কুরআন তিলাওয়াত এবং নাশীদ সহ বেশ কয়েক ধরনের অনুষ্ঠান সম্প্রচার করে। রেডিও রমজানের স্টেশনগুলি ২০১৮ সালের (১৪৩৮ হিজরী) রমজান থেকে যুক্তরাজ্যের যেসব স্থানে পরিচালিত হচ্ছে: রেডিও রমাদান ব্র্যাডফোর্ড (87.7FM) রেডিও রমাদান ব্ল্যাকবার্ন (87.7FM) রেডিও রমাদান এডিনবরা (87.9FM) রেডিও রমাদান নিউক্যাসল আপন টাইন (87.9FM) রেডিও রমাদান কেইগলেই (102.1FM) রেডিও রমাদান স্টক অন ট্রেন্ট (87.7FM) রেডিও রমাদান লেইটন (87.9FM) রেডিও রমাদান শেফিল্ড (87.7FM) রেডিও রমাদান ওল্ডহ্যাম (87.7FM) রেডিও রমাদান গ্লাসগো (87.7FM) রেডিও রমাদান হনস্লো (87.7FM) রেডিও রমাদান হাই ওইকম্ব (88. 3FM) রেডিও রমাদান মিল্টন কিনেস (107FM) রেডিও রমাদান স্লগ (87.9FM) রেডিও রমাদান লেস্টার (95.1FM) রেডিও রমাদান লিডস (87.9FM) "আমাদের সম্পর্কে (রেডিও রামাদান)"। www.radioramadhan.scot (ইংরেজি ভাষায়)। ২০২০-০৫-১৫ তারিখে মূল থেকে আর্কাইভ করা। সংগ্রহের তারিখ ২০২০-০৫-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রেডিও রমাদানের প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ১১ মে ২০২০ তারিখে রেডিও রমাদানের সরাসরি সম্প্রচার ওয়েব্যাক মেশিনে আর্কাইভকৃত ২৬ ডিসেম্বর ২০২১ তারিখে